 
RUUMI KASUTUSSE ANDMISE LEPING



Eesti Vabariik, Rahandusministeeriumi kaudu, registrikood 70000272, asukoht 	                Suur-Ameerika 1, Tallinn, mida esindab volituse alusel Rahandusministeeriumi ühisosakonna riigivara nõunik Madis Eichler (edaspidi nimetatud RaM)
ja 
Riigi Kinnisvara Aktsiaselts, registrikood 10788733, asukoht Tartu mnt 85, Tallinn 10115, mida esindab haldusteenuste direktor Priit Valk (edaspidi nimetatud kasutaja), 

edaspidi koos nimetatud pooled ja eraldi pool, 
sõlmisid ruumi kasutamise lepingu (edaspidi leping) alljärgnevas: 

1. Lepingu ese
Lepinguga annab RaM kasutaja kasutusse lepingus toodud tingimustel kaugtöökohad ja nõupidamisruumid (edaspidi ruum):
Paide kohtu- ja riigimajas asukohaga Tallinna 18, Paide;
Pärnu riigimajas asukohaga Akadeemia 2, Pärnu;
Rakvere riigimajas asukohaga Kreutzwaldi 5, Rakvere;
Rapla riigimajas asukohaga Tallinna mnt 14, Rapla;
Valga kohtu- ja riigimajas asukohaga Kesk 12, Valga;
Viljandi riigimajas asukohaga Vabaduse plats 2, Viljandi. 

2. Ruumi kasutusse periood
RaM annab ruumi kasutaja kasutusse 01.01-31.12.2026. Ruumide kasutamise õigus tekib pärast ruumi broneerimist ning eeldusel, et ruum ei ole kolmanda isiku kasuks broneeritud.

3. Lepingu hind 
3.1. Ruumi maksumus on kirjas lepingu lisa nr 1 (RaM käskkiri 20.09.2024 nr 52).  
3.2. Ruumi kasutamise eest tasutakse RaMi poolt esitatud arve alusel 1 kord kvartalis vastavalt ruumide kasutamisele. Aruande ruumide kasutamise kohta esitab kasutaja. Esimene aruanne esitatakse 01.07.2026.
3.3. Arve edastatakse e-arvena.
3.4. Arve maksetähtaeg on 10 (kümme) tööpäeva arvates selle väljastamisest.

4. Poolte õigused ja kohustused
4.1. RaMil on õigus:
1. kontrollida ruumi sihipärast kasutamist;
1.  nõuda kasutajalt lepingu rikkumisega tekitatud otsese varalise kahju hüvitamist.
4.2. RaM on kohustatud andma ruumi broneeritud ajaks  kasutaja valdusse. 
4.3. Kasutajal on õigus kasutada ruumis olevat mööblit ja seadmeid.
4.4. Kasutaja on kohustatud:
4. kasutama ruume vastavalt ruumi sihtotstarbele ja lepingus sätestatud eesmärgil;
4. pidama ruumi kasutamisel kinni heakorra-, sanitaar-, tuleohutuse- ja hoone  ekspluateerimise eeskirjadest,;
4.  hüvitama RaMile tema süü läbi ruumi või selles oleva mööbli või seadmete rikkumisega tekitatud otsese varalise kahju;
4.  ruumis rikete, avariide, tulekahju vms avastamisel teatama sellest viivitamatult RaMile, võttes võimalusel tarvitusele abinõud ohu vältimiseks või selle tagajärgede leevendamiseks.

5. Poolte vastutus
5.1. Lepinguga võetud kohustuste täitmata jätmise või mittekohase täitmise eest kannavad pooled lepingus ning Eesti Vabariigi õigusaktides ettenähtud vastutust.
5.2. Kõigi lepingust tulenevate rahaliste kohustuste mittetähtaegse tasumise korral on RaMil õigus nõuda viivist 0,2 (null koma kaks) % päevas tasumisele kuuluvast summast iga viivitatud päeva eest.
5.3. Juhul, kui kasutaja tegevusest või tegevusetusest ruumi(de) kasutamise vältel tekib RaMile varaline kahju, on RaMil õigus nõuda selle hüvitamist.

6. Teadete edastamine ja volitatud esindajad
6.1. Teadete edastamine toimub üldjuhul telefoni või e-posti teel. Juhul, kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm.
6.2. Kasutaja volitatud esindajaks lepingu täitmisega seotud küsimustes on: Triin Maasik, tel 5372 0234, e‑post triin.maasik@rkas.ee või teda asendav isik. 
6.3. RaM volitatud esindajaks lepingu täitmisega seotud küsimustes on: Kersti Möldre, tel. 5569 6550, e‑post  kersti.moldre@fin.ee.

7. Lõppsätted
7.1. Leping jõustub tagasiulatavalt alates 01.01.2026. Lepingu tingimusi võib muuta ainult pooltevahelise kirjaliku kokkuleppega.
7.2. Lepingule kohaldatakse Eesti õigust. Juhul kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust. Kui kirjeldatud juhul on tegemist imperatiivsete sätetega, millest erinevalt ei saa kokku leppida, viiakse seadusega vastuolus olevad sätted esimesel võimalusel kehtiva regulatsiooniga kooskõlla. 
7.3. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks Harju maakohtule.
7.4. Leping allkirjastatakse digitaalselt. 


RaM							Kasutaja

/allkirjastatud digitaalselt/ 				/allkirjastatud digitaalselt/ 
_____________________ 				________________________ 
Madis Eichler 						Priit Valk 
riigivara nõunik  					haldusteenuste direktor 
